**Aarhus: Slip for briller og begrænsninger i hverdagen**

***Når EuroEyes den 25. februar holder infoaften hos ARoS, kan østjyderne høre om, hvordan de permanent slipper for briller og de begrænsninger, som synshjælpemidler sætter.***

Er du træt af at bruge briller, når du eksempelvis skal læse en bog eller dyrke sport, så er der håb forude. Teknologien har nemlig gjort det muligt at slippe af med de forhadte læsebriller og andre synshjælpemidler ved hjælp af en operation, der ombytter øjenlinser med nedsat funktion til fuldt funktionsdygtige nye linser.

*–* *Linseudskiftningen er en afprøvet operationsform, og hos EuroEyes har vi forfinet behandlingen, så vi er blandt de absolut bedste. Vores kirurger har mange års erfaring, og vi mærker i øjeblikket en større og større efterspørgsel på operationen, fordi danskerne ikke vil lade sig begrænse af briller, når de har muligheden for at slippe*, forklarer Jannik Boberg-Ans, der er cheflæge hos EuroEyes i Aarhus.

Ifølge ham er der dog endnu kun få danskere, der kender til muligheden.

**Infoaften udbreder budskabet**

For at gøre op med det problem inviterer øjenklinikken, der har til huse over for Banegårdspladsen, til informationsaften, hvor læsebrillebrugere og andre gratis og uforpligtende kan høre om muligheder for at få en linseudskiftning og dermed slippe for brillerne permanent.

*–* *Ud over de åbenlyse fordele, der er forbundet med en brillefri hverdag, får man også en række andre fordele med i købet, når de slidte linser udskiftes. For det første behøver man ikke at bekymre sig om på sigt at få grå stær, da man udskifter den linse, hvor den grå stær udvikler sig. Desuden eliminerer man også bygningsfejl samt risikoen for en række andre øjensygdomme*, fortæller Jannik Boberg-Ans*.*

Infoaftenen afholdes hos ARoS Aarhus Kunstmuseum onsdag den 25. februar fra klokken 19.00-21.00. Tilmelding skal ske på [www.euroeyes.dk/infoaftener](http://www.euroeyes.dk/infoaftener) eller telefon 7027 4553.

***EuroEyes*** *består af 23 klinikker i Danmark, Kina og Tyskland, som korrigerer synsfejl med linseudskiftning samt nyeste laserteknologi. Klinikkerne har behandlet over 300.000 patienter for alle grader af nærsynethed, langsynethed, bygningsfejl og grå stær. Desuden opereres stadig flere for alderssyn for at undgå brug af læsebriller.* [*www.euroeyes.dk*](http://www.euroeyes.dk)